सरकार की एंटी करप्शन ब्यूरो को जांच की मंजूरी; 2 महिला IAS समेत 9 अधिकारी रडार पर
Haryana Faridabad municipal corporation 50 crore scam हरियाणा के फरीदाबाद नगर निगम में हुए 50 करोड़ के घोटाले की अब परतें खुलेंगी। मुख्यमंत्री मनोहर लाल ने इस मामले में हरियाणा एंटी करप्शन ब्यूरो (ACB) को जांच के लिए मंजूरी दे दी है। जल्द ही एसीबी इस मामले में 2 आईएएस सहित 9 अधिकारियों के खिलाफ पूछताछ करेगी।
हरियाणा के फरीदाबाद नगर निगम में हुए 50 करोड़ के घोटाले की अब परतें खुलेंगी। मुख्यमंत्री मनोहर लाल ने इस मामले में हरियाणा एंटी करप्शन ब्यूरो (ACB) को जांच के लिए मंजूरी दे दी है। जल्द ही ACB इस मामले में 2 महिला IAS सहित 9 अधिकारियों के खिलाफ पूछताछ करेगी।
हरियाणा CMO के अनुसार, राज्य के 2 IAS सोनम गोयल और अनीता यादव से भी इस मामले में जल्द ACB पूछताछ करेगी।
ACB ने मांगी थी मंजूरी
बताया जा रहा है कि हरियाणा एंटी करप्शन ब्यूरो (पहले विजिलेंस ब्यूरो) ने इस मामले में आरोपी अधिकारियों की संलिप्तता को लेकर जांच करने के लिए प्रदेश सरकार से इजाजत मांगी थी। सरकार से मंजूरी मिलने के बाद अब ACB जल्दी ही इन अधिकारियों को जांच में शामिल कर पूछताछ की जा सकती है, हालांकि इसको लेकर अभी तक कोई आधिकारिक जानकारी सामने नहीं आई है।
बिना काम के ही कर दिया था भुगतान
फरीदाबाद निगम में साल 2017 से 2019 के बीच सड़कों से लेकर अन्य कार्यों में करोड़ों रुपए का घोटाला हुआ। जब परतें उधड़ने लगीं तो पता चला कि मौके पर कोई काम असल में हुआ ही नहीं है। वर्ष 2020 में घोटाले को निवर्तमान पार्षद दीपक, महेंद्र सरपंच, सुरेंद्र अग्रवाल सहित अन्य ने नगर निगम प्रशासन को शिकायत देकर उजागर किया था।
आरोप लगे थे कि वार्डों में बगैर किसी विकास कार्य के ही करोड़ों रुपए की राशि मिलीभगत कर ठेकेदार को दे दी गई है। घोटाला 50 करोड़ रुपए से भी ज्यादा का बताया जा रहा है।